Nóg ŉ kragstasie brand‘n Brand by die substasie in Kloofsig, Centurion. (Foto: Verskaf) Dele van Centurion is Woensdag sonder krag nadat ŉ substasie in Kloofsig die vorige aand gebrand het. “Nooddiensspanne het op die brand gereageer en dit in bedwang gebring,” sê die Stad Tshwane in ŉ verklaring. “Ons spanne gaan tans die skade na en sal inligting verskaf sodra die omvang van die skade bekend is.” Die oorsaak van die brand is nog nie bekend nie. Inwoners van Mooikloof in die ooste van Pretoria was byna twee weke lank sonder krag nadat ŉ brand op 1 Desember by dié kragstasie uitgebreek het. Groot dele van Kaapstad het ook lank sonder krag gesit ná ŉ brand by die Acacia-substasie Maandagaand. Die meeste dele van die stad het teen Dinsdagaand weer krag gehad. Power outage in Lyttelton and Kloofsig areas due to fire at #Kloofsigsubstation. Technicians are assesing damage. No estimated time of repair at this stage. pic.twitter.com/iUewiXYRBx — City of Tshwane (@CityTshwane) December 22, 2021